આ કેસમાં જોકે પૌત્રને દાદીમા સાથે આર્થિક ફ્રોડ થતો હોવાનો ખ્યાલ આવ્યો ત્યારે તેમણે પગલાં લીધા હતા. બીજા કોઈ સામે નહિ, પણ પોતાના પિતા સામે જ. બ્રૂક એસ્ટરનું નામ અમેરિકામાં સોશ્યલાઇટ તરીકે જાણીતું હતું. તેઓ વૃદ્ધાવસ્થામાં પહોંચ્યા તે પછી છેલ્લા વર્ષો તેમની ઈચ્છા પોતાના ગ્રામીણ વિસ્તારમાં આવેલા કન્ટ્રી હોમમાં રહેવાની હતી. પૌત્ર ફિલિપ માર્શલ દાદીની ઈચ્છા જાણતા હતા અને તેમને અલ્ઝાઇમરના લક્ષણો દેખાવા લાગ્યા ત્યારે કન્ટ્રી હોમમાં આરામથી બાકીની જિંદગી પસાર કરવા મોકલવા તૈયારી કરી. પરંતુ તેમના પિતાએ અને બ્રૂકના દીકરાએ જ વિરોધ કર્યો. એન્થની માર્શલ નહોતા ઇચ્છતા કે કન્ટ્રી હોમમાં જઈને તેમની માતા રહે. ફિલિપ કહે છે કે પોતે ચોંકી ગયા, કેમ કે તેમના પિતા જ દાદીના પૈસા મેળવી લેવા માટે તેમને કન્ટ્રી હોમમાં મોકલવાના બદલે પોતાની સાથે રાખવા માગતા હતા.